b'\n_START_ARTICLE_\nOnsen tamago\n_START_PARAGRAPH_\nOnsen tamago (\xe6\xb8\xa9\xe6\xb3\x89\xe5\x8d\xb5 eller \xe6\xb8\xa9\xe6\xb3\x89\xe7\x8e\x89\xe5\xad\x90) er \xc3\xa6g, der koges i Japans varme kilder, onsen._NEWLINE_I mods\xc3\xa6tning til almindelige kogte \xc3\xa6g foreg\xc3\xa5r kogningen som regel omkring en time ved temperaturer mellem 60 og 70 \xc2\xb0C, hvorved \xc3\xa6ggehvide og \xc3\xa6ggeblomme kun stivner lidt og f\xc3\xa5r en forholdsvis bl\xc3\xb8d konsistens. Samtidig giver mineralerne i vandet en \xc3\xa6ggene en alt efter kilden mere eller mindre salt-svovlagtig smag. I kursteder som Beppu s\xc3\xa6lges disse \xc3\xa6g fra boder p\xc3\xa5 gaderne._NEWLINE_I dalen Oowanku-dani (\xe5\xa4\xa7\xe6\xb6\x8c\xe8\xb0\xb7) i n\xc3\xa6rheden af Hakone findes der s\xc3\xa6rlige onsen tamago, s\xc3\xa5kaldte sorte \xc3\xa6g (\xe9\xbb\x92\xe7\x8e\x89\xe5\xad\x90, kuro tamago), hvor sulfat og jernioner i kilder farver skallen sort. P\xc3\xa5 grund af varmen i kilden er de h\xc3\xa5rdkogte._NEWLINE_I det vestlige gourmetk\xc3\xb8kken blev tilberedningen af onsen tamago overtaget og forfinet, da metoden ved at koge med lave temperaturer blev udbredt der. F.eks. serverer den prisbel\xc3\xb8nnede tyske kok Christian Lohse afskallede onsen tamago paneret i panko og kort friturestegt, hvilket giver de meget bl\xc3\xb8de \xc3\xa6g en tynd spr\xc3\xb8d skope.'